CELEX: C2007/283/27
Language: mt
Date: 2007-11-24 00:00:00
Title: Kawża C-410/07: Talba għal deċiżjoni preliminari mressqa mill-Verwaltungsgericht Giessen (il-Ġermanja), fit- 3 ta' Settembru 2007 — Olaf Amadeus Wilhelm Happel vs Wetteraukreis

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/14
            
         Talba għal deċiżjoni preliminari mressqa mill-Verwaltungsgericht Giessen (il-Ġermanja), fit-3 ta' Settembru 2007 — Olaf Amadeus Wilhelm Happel vs Wetteraukreis
   (Kawża C-410/07)
   (2007/C 283/27)
   Lingwa tal-kawża: Il-Ġermaniż
   Qorti tar-rinviju
   Verwaltungsgericht Giessen.
   Partijiet fil-kawża prinċipali
   
      Rikorrenti: Olaf Amadeus Wilhelm Happel
   
      Konvenut: Wetteraukreis.
   Domandi preliminari
   
               1)
            
            
               L-Artikoli 43 u 49 KE għandhom jiġu interpretati fis-sens li jipprekludu l-eżistenza ta' monopolju ta' l-Istat relattiv għal logħob ta' l-ażżard partikolari, bħal per eżempju l-imħatri fuq l-isport, fejn fl-Istat Membru kkonċernat ma jkunx hemm politika koerenti u sistematika sabiex tillimita l-logħob ta' l-ażżard, b'mod partikolari minħabba li l-organizzaturi li jkunu ngħataw liċenzja mill-Istat jinkoraġġixxu l-parteċipazzjoni f'logħob ta' l-ażżard ieħor — bħal lotteriji ta' l-Istat u logħob fil-każinò — u, minbarra dan, minħabba li logħob ieħor li potenzjalment jista' joħloq l-istess livell jew livell ogħla ta' riskju ta' dipendenza — bħall-imħatri fuq avvenimenti sportivi partikolari (bħat-tiġrijiet taż-żwiemel) u s-slot machines — jista' jiġi pprovdut minn fornituri ta' servizzi privati?
            
         
               2)
            
            
               L-Artikoli 43 u 49 KE għandhom jiġu interpretati fis-sens li l-awtorizzazzjonijiet mogħtija mill-korpi kompetenti ta' l-Istati Membri għall-organizzazzjoni ta' mħatri fuq l-isport, li mhumiex limitati għat-territorju ta' l-Istat Membru kkonċernat, jagħtu dritt lid-detentur ta' l-awtorizzazzjoni u lit-terzi inkarigati minnu li jagħmlu u jimplementaw offerti għall-konklużjoni ta' kuntratti anki fit-territorju ta' Stati Membri oħra mingħajr il-ħtieġa ta' awtorizzazzjonijiet nazzjonali addizzjonali?